ഇടുക്കി, പത്തനംതിട്ട ജില്ലകളില് അതിശക്തമായ മഴയ്ക്കു സാധ്യതയുള്ളതിനാല് ഓറഞ്ച് അലര്ട്ട്. എറണാകുളം, ആലപ്പുഴ ഒഴികെയുള്ള മറ്റു ജില്ലകളില് ശക്തമായ മഴയ്ക്കു സാധ്യതയുള്ളതിനാല് യെല്ലോ അലര്ട്ട് കേരളത്തില് ഇന്നും മഴ തുടരുമെന്ന് കാലാവസ്ഥാ വകുപ്പ് കേരളത്തില് ഇന്നും അടപടലം മഴ തുടരുമെന്ന് കാലാവസ്ഥാ വകുപ്പ്...ചില ജില്ലകളില് ഓറഞ്ച് അലേര്ട്ട് കൂടെ പ്രഖ്യാപിച്ചിരിക്കുകയാണ്... ഇടുക്കി, പത്തനംതിട്ട ജില്ലകളില് അതിശക്തമായ മഴയ്ക്കു സാധ്യതയുണ്ട് .അതുകൊണ്ട് ഈ ജില്ലകളില് ഓറഞ്ച് അലര്ട്ട് പ്രഖ്യാപിച്ചു. എറണാകുളം, ആലപ്പുഴ ഒഴികെയുള്ള മറ്റു ജില്ലകളില് ശക്തമായ മഴയ്ക്കു സാധ്യതയുള്ളതിനാല് യെലോ അലര്ട്ടും പ്രഖ്യാപിച്ചിരിക്കുന്നു. നാളെ മലപ്പുറം, ഇടുക്കി ജില്ലകളില് ഓറഞ്ച് അലര്ട്ട് ഉണ്ട്. ഇടിക്കും മിന്നലിനും സാധ്യതയുള്ളതിനാല് ജാഗ്രത പാലിക്കണം. നാളെ വരെ അറബിക്കടലില് കേരള, കര്ണാടക തീരങ്ങളില് മത്സ്യബന്ധനത്തിനു പോകരുതെന്നു മുന്നറിയിപ്പ് നല്കിയിട്ടുണ്ട്. മാത്രമല്ല ബംഗാള് ഉള്ക്കടലിലെ തുടര്ച്ചയായ ന്യൂനമര്ദങ്ങള്ക്കു പിന്നാലെ അറബിക്കടലിലും ന്യൂനമര്ദം ഉണ്ടാകുന്നു . തെക്കു കിഴക്കന് അറബിക്കടലില് കേരള തീരത്തോടു ചേര്ന്ന് രൂപപ്പെട്ട ചക്രവാതച്ചുഴി നാളെയ്ക്കകം ശക്തിയാര്ജിക്കുകയാണ് . വടക്കു കിഴക്കന് ദിശയില് നീങ്ങി ന്യൂനമര്ദമായി മാറുമെന്നാണ് കരുതുന്നത് . ഗുജറാത്ത് തീരത്തിനു സമീപം അറബിക്കടലില് രൂപം കൊണ്ട ഷഹീന് ചുഴലിക്കാറ്റ് ഒമാന് തീരത്തേക്കു നീങ്ങിയിട്ടുണ്ട് . ഇന്നു രാവിലെ മണിക്കൂറില് 110 കിലോമീറ്റര് വേഗത്തില് ഒമാനില് കര തൊടുമെന്നാണ് പ്രവചനം.അന്തരീക്ഷത്തിലുണ്ടാകുന്ന സമ്മര്ദങ്ങള് കാരണം കാലവര്ഷം പിന്വാങ്ങുന്നത് പതിവിലും വൈകും. അതുകൊണ്ട് തന്നെ തുലാവര്ഷം സാധാരണഗതിയില് ലഭിക്കും എന്ന നിഗമനത്തിലാണ് ഉള്ളത്. ഇപ്പോള് ഷഹീന് ചുഴലിക്കാറ്റ് ഗുജറാത്തിന്റെ തീരത്തുനിന്ന് ഒമാന് ഭാഗത്തേക്ക് നീങ്ങിത്തുടങ്ങി. എങ്കിലും കടലിലെ സന്തുലിതാവസ്ഥയിലെ മാറ്റവും ഷഹീന്റെ ശക്തിയും വ്യാപ്തിയും വര്ധിപ്പിക്കുന്നുണ്ട്. അന്തരീക്ഷത്തിലുണ്ടായ സമ്മര്ദ്ദം കാരണം കേരളത്തില് കൂടുതല് മഴയ്ക്കും സാധ്യതയുണ്ട്. അറബിക്കടലില് തമിഴ്നാടിന്റെ ഭാഗത്തുണ്ടായ ചക്രവാതച്ചുഴിയുടെ സ്വാധീനത്തില് കാര്മേഘങ്ങള് വന്തോതില് കേരളത്തിലൂടെ കടന്നുപോകുന്നുണ്ട് . ഇതിനിടെ ബംഗാള് ഉള്ക്കടലില് പുതിയ ചുഴലിയുണ്ടായേക്കുമെന്നും വിദഗ്ദ്ധര് വ്യക്തമാക്കുന്നുണ്ട്. മത്സ്യത്തൊഴിലാളി ജാഗ്രത നിര്ദ്ദേശവും പുറത്ത് വന്നിരുന്നു .03102021 മുതല് 04102021 വരെ: തെക്ക് കിഴക്കന് , മധ്യകിഴക്കന് അറബിക്കടലിലും അതിനോടു ചേര്ന്ന കേരള കര്ണാടക ഗോവ എന്നീ തീരങ്ങളില് മണിക്കൂറില് 40 മുതല് 50 കി.മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. 05102021 : തെക്ക് കിഴക്കന് , മധ്യകിഴക്കന് അറബിക്കടലിലും അതിനോടു ചേര്ന്ന കേരള കര്ണാടക ഗോവ എന്നീ തീരങ്ങളില് മണിക്കൂറില് 45 മുതല് 55 കി.മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. മേല് പറഞ്ഞ ദിവസങ്ങളില് പ്രസ്തുത പ്രദേശങ്ങളില് മത്സ്യബന്ധനത്തിന് പോകാന് പാടുള്ളല്ല.